laion/Wikipedia-Exotic huggingface dataset:
נגן אולפן

נגן אולפן הוא מוזיקאי מקצועי, המנגן באולפני הקלטות או בהופעות חיות. נגני הקלטות אינם בדרך כלל חברים קבועים בהרכב או להקה מוזיקלית. עבודתם נעשית מאחורי הקלעים ולעיתים נדירות זוכים לתהילה, או הכרה ופרסום לעבודתם כסולנים או מובילי הרכב. עם זאת, נגני אולפנים טובים מוכרים היטב בתעשיית המוזיקה, וחלקם זכו להכרה ציבורית. כך למשל הרכבי הנגנים האמריקאים The Wrecking Crew ו-Muscle Shoals Rhythm Section. כך גם The Funk Brothers שעבדו בחברת התקליטים מוטאון רקורדס . רוב נגני האולפנים מתמחים בנגינה על כלים נפוצים כגון גיטרה, פסנתר, בס או תופים. אחרים הם מומחים בנגינת כלי נשימה ממתכת, כלי נשיפה מעץ וכלי מיתר. רבים מנגני האולפנים הם רב-נגנים, מתמחים בנגינת מספר כלים מוזיקליים, דבר המאפשר להם לעבוד בנגינה במגוון רחב יותר של הקלטות אולפן ובסגנונות מוזיקליים שונים. כך לדוגמה, אין זה נדיר למצוא נגן אולפנים היודע לנגן בקונטרבס ובגיטרה בס, או בגיטרה אקוסטית ובמנדולינה, בפסנתר ובאקורדיון וכן בסקסופון ובכלי נשיפה אחרים מעץ. השימוש בנגני אולפנים מתעורר כאשר יש צורך במיומנויות מוזיקליות לזמן קצר יחסית. בדרך כלל נגני אולפנים מועסקים על ידי אולפני הקלטות כדי לספק נגינת רקע למוזיקאים אחרים בעת הקלטות אולפן והופעות חיות ולהעשיר את הצליל המלווה אותם. נגני אולפנים עוסקים אף בהקלטת מוזיקה לפרסומות, קולנוע, טלוויזיה ורדיו וכן בתיאטרון. נגני אולפן הם מוזיקאים המזוהים בדרך כלל עם חברת תקליטים אחת, אולפן הקלטות או סוכן נגנים מסוים. הרכב אולפן הוא הרכב מוזיקלי המועסק באולפן הקלטות לצורך ליווי אמני הקלטות שהם לקוחות האולפן. The Wrecking Crew (לוס אנג'לס, שנות ה-60 וה-70 של המאה ה-20) The Wrecking Crew היה אחד מהרכבי האולפנים הפוריים ביותר בשנות ה-60 וה-70 של המאה ה-20. קבוצת נגנים זו התגבשה כאשר החלה לעבוד בשנות ה-60 עבור המפיק המוזיקלי פיל ספקטור. הם ניגנו בהקלטות של סוני ושר, The Mamas & the Papas, פרנק סינטרה, ננסי סינטרה, הבירדס, בוב דילן, הביץ' בויז, המאנקיז ורבים אחרים. The Funk Brothers (דטרויט, שנות ה-60 וה-70 של המאה ה-20) הרכב נגני אולפן אשר ניגן ברבות מן ההקלטות של חברת התקליטים מוטאון החל מסוף שנות ה-50 ועד תחילת שנות ה-70. הם ניגנו בהקלטות להקת The Temptations (בין היתר בלהיטם My Girl), הסופרימס (בין היתר בלהיטן Baby Love), סטיבי וונדר, סמוקי רובינסון, מרווין גיי ורבים אחרים. ההרכב גם ניגן מעט בהקלטות שלא היו בחברת מוטאון, הבולטת שבהן הייתה בשיר Your Love Keeps Lifting Me Higher and Higher, אותו הקליט ג'קי וילסון. Muscle Shoals Rhythm Section (ממפיס, שנות ה-60) הרכב נגני אולפן שעבד בעיקר בעיר ממפיס טנסי והופיע ברבות מן ההקלטות שבוצעו באזור ממפיס בשנות ה-60. הם הועסקו על ידי מפיק התקליטים ריק הול באולפני FAME. הם הופיעו בהקלטות של אריתה פרנקלין, וילסון פיקט, פרסי סלדג', הרולינג סטונז, בוב דילן, פול סיימון ורבים אחרים. מדיה וקבצים בנושא נגן אולפן בוויקישיתוף Westergaard, Sean. "The Muscle Shoals Rhythm Section: Artist Biography". AllMusic. נבדק ב-28 בפברואר 2021. {{cite web}}: (עזרה) McDonald, H. (2019). What is a session musician? The balance careers. https://www.thebalancecareers.com/what-is-a-session-musician-2460709
עדה בת אילון

עדה היא בתו של אילון החתי, אשתו של עשו ואמו של אליפז. פירוש השם עדה הוא עדי, תכשיט. בתורה, כתוב לעשו 6 נשים עם שמות שונים. בתחילה נכתב: יהודית בת בארי החתי, בשמת בת אילן החתי, ומחלת בת ישמעאל ולאחר מכן נכתב: עדה בת אילון החתי, אהליבמה בת ענה בת צבעון החוי, ובשמת בת ישמעאל. ככל הנראה, מחלת בת ישמעאל ובשמת בת ישמעאל אלה אותן נשים, ובשמת בת אילון החתי ועדה בת אילון החתי הן גם אותן הנשים. רש"י אומר שהשם בשמת ניתן לעדה משום "שהייתה מקטרת בְּשָׂמִים לעבודה זרה". אילון החתי ספר בראשית, פרק ל"ו, פסוקים ב'–ט"ז ראו אנציקלופדיה מקראית כרך ו ספר בראשית, פרק כ"ו, פסוק ל"ד ספר בראשית, פרק ל"ו, פסוקים ב'–ג' עדי אביר-בעל האתר, נשותיו של עשו, באתר 1vsdat.org עדה בת אילן, באתר אתר הניווט בתנ"ך רש"י בראשית, לו, ב ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
אירוקאר (1905)

אירוקאר (1905) (באנגלית: Aerocar (1905 automobile), קרוי גם: Aerocar Model A) היא מכונית פתוחה מהודרת בסגנון מכונית עידן פליז בתצורת "Touring car" (אנ') מתוצרת יצרנית הרכב The Aerocar Company (בין השנים 1907–1908 החברה הייתה קרויה Aerocar Motor Company), אשר יוצרה בין השנים 1908–1905 בארצות הברית דגם "אירוקאר" יוצר בגיבוי סוחר הפחם "Alexander Y. Malcomson" (אנ') השותף לשעבר של הנרי פורד דגם "אירוקאר" יוצר במדינת מישיגן בעיר דטרויט 5 נוסעים מנוע קדמי, מקורר אוויר מנוע בנזין לוח מחוונים: מד מהירות כיסוי גג "חלק עליון שחור סטנדרטי" צמיג רזרבי תאורה: שני פנסי גז וכן "ציוד מנורת שמן מלא". בולם זעזועים מתוצרת הרטפורד מחיר היחידה בשנת 1905 בארצות הברית - 2,800 דולר דגם "אירוקאר" יוצר בין השנים 1905–1906 במקביל לדגם פורד מודל F שמחירו עמד על 1,200-1,000 דולר, ובמקביל לדגם היוקרה פורד מודל K שיוצר בין השנים 1906–1908 ושמחירו עמד על 3,000-2,500 דולר פורד מודל K מדיה וקבצים בנושא אירוקאר בוויקישיתוף אירוקאר 1906–1908 (ספרדית) autopasion18.com/HISTORIA-AEROCAR George Nicholas Georgano (Hrsg.): The Beaulieu Encyclopedia of the Automobile. Volume 1: A–F. Fitzroy Dearborn Publishers, Chicago 2001, ISBN 1-57958-293-1, S. 18 קרייזלר, פורד, דוראנט וסלואן: ענקים מייסדים של תעשיית הרכב האמריקאית Weiss, Eugene H., 2003, Chrysler, Ford, Durant and Sloan: Founding Giants of the American Automotive Industry, McFarland and Co., ISBN 0-7864-1611-4, pp. 13-22 George Nicholas Georgano (Hrsg.): The Beaulieu Encyclopedia of the Automobile. Volume 1: A–F. Fitzroy Dearborn Publishers, Chicago 2001, ISBN 1-57958-293-1, S. 18 אירוקאר pinterest.com/pin
אנתוני זיגמונד

אנתוני זיגמונד (בפולנית: ‏Antoni Zygmund‏Ⓘ‏; 25 בדצמבר 1900, ורשה – 30 במאי 1992, שיקגו) היה מתמטיקאי אמריקאי ממוצא פולני, אשר עסק בעיקר בתחום אנליזה מתמטית. אנתוני זיגמונד נולד בוורשה, אז בתחומי האימפריה הרוסית. בשנת 1923 הוא סיים לימודים באוניברסיטת ורשה. הוא כיהן כפרופסור באוניברסיטת וילנה בשנים 1939-1930. לאחר תחילת מלחמת העולם השנייה הוא הצליח לעבור לארצות הברית והחל ללמד שם. בשנת 1945 הוא התמנה לפרופסור באוניברסיטת פנסילבניה ובשנת 1947 עבר לאוניברסיטת שיקגו. בשנת 1932 הוא פרסם מחקרו על אי-שוויון פלי-זיגמונד. בשנת 1935 אנתוני זיגמונד פרסם את ספרו Trigonometric Series שזכתה להצלחה גדולה. בין תלמידיו היה פול כהן ואלברטו קלדרון (אנ'). Trigonometric Series (Cambridge University Press 1959, 2002) Intégrales singulières (הוצאת שפרינגר, 1971) Trigonometric Interpolation (University of Chicago, 1950) Measure and Integral: An Introduction to Real Analysis, With Richard L. Wheeden (with Marcel Dekker, 1977) מדיה וקבצים בנושא אנתוני זיגמונד בוויקישיתוף אנתוני זיגמונד, באתר פרויקט הגנאלוגיה במתמטיקה אנתוני זיגמונד, באתר MacTutor (באנגלית) אנתוני זיגמונד, באתר אנציקלופדיה בריטניקה (באנגלית) אנתוני זיגמונד, באתר "Find a Grave" (באנגלית)
נחת (דמות מקראית)

נחת הוא דמות מקראית, בנו הבכור של רעואל ונכדם של עשו ובשמת. לנחת היו שלושה אחים: זרח, שמה ומזה. מרטין נות סובר שמקור השם הוא מהערבית ופירוש המילה הוא טוהר או זך. לעומת זאת, חוקרים אחרים סבורים שהפירוש הוא כמו בעברית, מלשון המילה מנוחה. ספר בראשית, פרק ל"ו, פסוק י"ג ספר בראשית, פרק ל"ו, פסוק י"ז ספר דברי הימים א', פרק א', פסוק ל"ז ראו אנציקלופדיה מקראית כרך ה ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
פוצ'י פייפיאן

פוּצִ'י פֵייפּיאֶן (בסינית: 夫妻肺片, פיניין: Fūqī fèipiàn, תרגום מילולי: "חלקי ריאה של בעל ואשה") הוא מאכל סצ'ואני פופולרי, המוגש קר או בטמפרטורת החדר, והוא עשוי רצועות פרוסות דק של בשר וחלקי פנים של בקר. מרכיבים נפוצים בגרסה המודרנית של פוצ'י פייפיאן כוללים לב בקר, לשון וקיבה, עם כמות נדיבה של תבלינים שונים, כולל פלפל סצ'ואן. עבור מנה שורשית סצ'ואנית, הטעם הרצוי צריך להיות גם חריף וגם קהה. למרות שמו, לעיתים רחוקות משתמשים בריאה ממשית. עוד בשושלת צ'ינג המאוחרת, מוכרים מוסלמים רבים שחיו בצ'נגדו מכרו פרוסות בקר שהוגשו קר ברחובות צ'נגדו, תוך שימוש בפסולת בקר מכיוון שהן היו זולות יחסית. בגלל עלותו הנמוכה, המנה הייתה פופולרית בקרב נושאי ריקשה וסטודנטים עניים. בשנות השלושים, זוג נשוי בצ'נגדו התפרסם בזכות הכנת פרוסות בקר. הבעל, גואו ג'אוחואה (郭朝華), ואשתו, ג'אנג טיאנג'נג (張田政), התייחסו במיוחד לפרוסות הבקר שהכינו, ולעיתים קרובות התנסו במרכיבים חדשים. כתוצאה מכך, לפרוסות הבקר שלהם היה טעם מובהק ומובדל משאר ספקי פרוסות הבקר, והעסק שלהם פרץ. לעיתים קרובות, ילדים שובבים היו מושכים מתיחה על בני הזוג ומדביקים פתקי נייר שעליהם נכתב "夫妻肺片", פוצ'י פייפיאן ("חתיכות ריאה של בעל ואישה"). מאוחר יותר, סוחר ניסה את מנת הפוצ'י פייפיאן והיה מרוצה כל כך, שהוא נתן להם לוח אותיות מזהב עם הכיתוב "夫妻肺片", ומאז דבק השם בפי כל. כדי להתאים לטעמם של לקוחותיהם, הזוג ביצע שיפורים רבים במנה, ופרוסות פסולת הוחלפו בסופו של דבר בפרוסות בקר או טלה שונות. אנשים רבים עדיין העדיפו לקרוא למנה פוצ'י פייפיאן, ולכן השם משמש עד היום. המשמעות של "פיי" הייתה במקור חלקי פסולת או פסולת (廢) אך מאוחר יותר שונתה לריאה (肺) כך שהמנה נשמעה פחות דוחה. הריאה יכולה להיות חלק מהפסולת הזו, אבל פיי אינה ריאה בפני עצמה במשמעות המנה הזו. מדיה וקבצים בנושא פוצ'י פייפיאן בוויקישיתוף מתכון לפוצ'י פייפיאן צ'נגדו - מטעמים Fuchsia Dunlop (2003). Land of Plenty: A Treasury of Authentic Sichuan Cooking. W.W. Norton. ISBN 978-0-393-05177-3.
פרגר

פרגר הוא שם משפחה אוסטרי, שפירושו "יוצא העיירה פרג". פרג שוכנת במחוז פרג. האם התכוונתם ל... אנדריה פרגר – פסנתרן ומוזיקולוג יהודי שפעל ביוגוסלביה דניס פרגר – שדרן רדיו, סופר, בעל טור ופובליציסט יהודי-אמריקאי יוסף פרגר – נוירולוג ופסיכיאטר ישראלי PragerU – ארגון תקשורת ימני אמריקאי ללא מטרות רווח
ווחשי בן חרב

ווחשי בן חרב (בערבית: وحشي بن حرب) היה אחד מהצחאבה. ידוע כאדם שהרג את חמזה בן עבד אלמוטלב, דודו של הנביא מוחמד, לפני כניסתו לאסלאם. לפני קרב אוחוד, ווחשי היה עבד, והינד בנת עתבה (אנ') הבטיחה לשחרר אותו אם הוא יהרוג אחד משלושה אנשים: מוחמד, עלי בן אבי טאלב, או חמזה בן עבד אלמוטלב. היא הגישה לו את ההצעה הזאת מפני שהיא רצתה לנקום את מות אביה, שנפל בקרב בדר. ווחשי ענה להצעה של הינד כך "אני בכלל לא יכול להתקרב למוחמד מכיוון שחבריו קרובים אליו יותר מכל אחד אחר. גם עלי הוא ערני במיוחד בשדה הקרב. לעומת זאת, חמזה זועם כל כך שכאשר הוא נלחם, הוא לא שם לב למתרחש סביבו, וייתכן שאצליח לגרום לו ליפול על ידי טריק כלשהו או על ידי ניצול חוסר הזהירות שלו". הינד הסתפקה בכך והבטיחה שאם יצליח לבצע את המשימה היא תשחרר אותו. ווחשי הצליח להרוג את חמזה בקרב אוחוד, דבר שהוציא אותו לחופשי וסיים את עבדותו. לאחר קרב אוחוד, ווחשי המשיך לחיות במכה, אך לאחר כיבושה בידי המוסלמים, הוא עבר לטאיף, אך גם לשם האסלאם הגיע. על פי דבריו, הוא שמע שאללה מוכן למחול לאדם על כל חטאיו אם הוא מביע חרטה עליהם, אז הוא הלך לפגוש את מוחמד ואמר לו את השהאדה. לאחר שהוא אמר את השהאדה, מוחמד שאל אותו "אתה הרגת את חמזה?", ווחשי ענה "כן", אז מוחמד אמר בתגובה "אם כך, אתה יכול שלא להראות לי יותר את הפרצוף שלך?". אבו בכר עומר בן אל-ח'טאב השאם אבן עבד אל מאלכ, חַיֵּי מֻחַמָּד: ספר תולדותיו, מערבית: יוסף יואל ריבלין, תל אביב: מצפה 1932 מדיה וקבצים בנושא ווחשי בן חרב בוויקישיתוף הסיפור של ואחשי, באתר פייסבוק Wahshi-Ibn-Harb-Lambert-Surhone, amazon Āyatullah Ja‘far Subḥānī, The Message, Islamic Seminary Publications, 1984, ISBN 978-0-941724-38-8. (באנגלית) peoplepill.com, About Wahshi ibn Harb: Killer (0700 - 0660) | Biography, Facts, Career, Wiki, Life, peoplepill.com (באנגלית) Hazrat Hamzah, www.rafed.net Sahih al-Bukhari 4072 - Military Expeditions led by the Prophet (pbuh) (Al-Maghaazi) - كتاب المغازى - Sunnah.com - Sayings and Teachings of Prophet Muhammad (صلى الله عليه و سلم), sunnah.com
זרח בן רעואל

זרח הוא דמות מקראית, בנו השני של רעואל ונכדם של עשו ובשמת. לזרח היו שלושה אחים: נחת, שמה ומזה. יש המשערים שזרח בן רעואל הוא אבי משפחת הזרחי הידועה, ובמקור המשפחה הייתה אדומית ונבלעה בתוך יהודה, אך רוב החוקרים אינם סוברים כך ודעה זו אינה מקובלת בקרב הציבור ונחשבת כמרחיקת לכת. ראו אנציקלופדיה מקראית כרך ב ספר בראשית, פרק ל"ו, פסוק י"ג ספר בראשית, פרק ל"ו, פסוק י"ז ספר דברי הימים א', פרק א', פסוק ל"ז ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
שמה

שמה הוא דמות מקראית, בנו השלישי של רעואל ונכדם של עשו ובשמת. לשמה היו שלושה אחים: נחת, זרח ומזה. לדעת מרטין נות, השם שמה או שמעה הוא שם תאופורי מקוצר המגיע מהשמות המורכבים מהשורש ש.מ.ע. ראו אנציקלופדיה מקראית כרך ח ספר בראשית, פרק ל"ו, פסוק י"ג ספר בראשית, פרק ל"ו, פסוק י"ז ספר דברי הימים א', פרק א', פסוק ל"ז ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
מצעד ה-Heatseekers

מצעד ה-Heatseekers או טופ Heatseekers הם מצעדי מוזיקה שמפורסמים מדי שבוע על ידי מגזין בילבורד. מצעד אלבומי ה-Heatseekers ומצעד שירי ה-Heatseekers נוסדו על ידי בילבורד בשנת 1991, במטרה להדגיש את המכירות של האמנים החדשים והמתפתחים, שעוד לא זכו להצלחה בינלאומית. אלבומים ושירים המופיעים במצעדי ה-Heatseekers עשויים להופיע גם במצעדי הבילבורד הוט 100 ובילבורד 200. מצעד אלבומי ה-Heatseekers כולל 25 מיקומים, המדורגים על פי נתוני המכירות שנאספים על ידי נילסן סאונדסקאן. ברגע שלאמן יש אלבום שדורג ב-100 העליונים במצעד הבילבורד 200, או בעשירייה הפותחת של מצעד אלבומי ה-R&B/היפ-הופ, מצעד אלבומי הקאנטרי, מצעד האלבומים הלטיניים, מצעד האלבומים הנוצריים או מצעד אלבומי הגוספל, אותו האלבום אינו יכול להיכלל יותר במצעד אלבומי ה-Heatseekers וגם האלבומים שיצאו אחריו. המטרה היא לגרום לאמנים לפרוץ הן מבחינה מוזיקלית והן מבחינת ההצלחה המסחרית. עם זאת, ישנם אמנים שזכו להצלחה עוד כשהוציאו את אלבום הבכורה שלהם, מה שהוביל לכך שהם כלל לא דורגו במצעד אלבומי ה-Heatseekers. מצעד שירי ה-Heatseekers כולל 25 מיקומים גם כן, המדורגים על פי נתוני המכירות הדיגיטליות והסטרימינג שנאספים על ידי נילסן BDS. ברגע שלאמן יש שיר שדורג ב-50 העליונים במצעד הבילבורד הוט 100, אותו השיר אינו יכול להיכלל יותר במצעד שירי ה-Heatseekers וגם השירים שיצאו אחריו. כמו כן, אם לאמן היה שיר שנשלח לרדיו לפני 5 בדצמבר 1998, הוא אינו יכול להיכלל במצעד שירי ה-Heatseekers. בילבורד הוט 100 בילבורד 200 אתר האינטרנט הרשמי של מצעד אלבומי ה-Heatseekers אתר האינטרנט הרשמי של מצעד שירי ה-Heatseekers Nielsen Business Media Inc, Billboard, Nielsen Business Media, Inc., 1994-07-16. (באנגלית) Heatseekers Albums, Billboard Heatseekers Songs, Billboard
הרכבל המוסקבאי

הרכבל המוסקבאי (ברוסית: Московская канатная дорога) הוא רכבל במוסקבה באורך של 720 מטר על שטחי האזורים ההיסטוריים "וורוביובי גורי" ו"לוז'ניקי". הרכבל ממלא שלוש פונקציות בבת אחת: ספורט, תחבורה ותיירות. ישנן שלוש תחנות במסלול : "וורוביובי גורי", "נובאיה ליגה" ו"לוז'ניקי". קיבולת הרכבל היא 1600 נוסעים בשעה. הוא נפתח רשמית בסוף 2018 ופועל מתחילת 2019. זהו הרכבל הראשון במוסקבה שמחבר בין שתי גדות נהר מוסקבה. תחנת לוז'ניקי תחנת נובאיה ליגה תחנת וורוביובי גורי קרון הרכבל מדיה וקבצים בנושא הרכבל המוסקבאי בוויקישיתוף אתר האינטרנט הרשמי של הרכבל המוסקבאי הרכבל המוסקבאי, ברשת החברתית פייסבוק הרכבל המוסקבאי, ברשת החברתית אינסטגרם ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
מזה (דמות מקראית)

מִזָּה או מיזה הוא דמות מקראית, בנו הרביעי והאחרון של רעואל ונכדם של עשו ובשמת. למזה היו שלושה אחים: נחת, זרח ושמה. פירוש השם מזה אינו ידוע. בכתבי אוגרית מופיע השם מזי והוא כנראה אותו השם כמו מזה, אך גם למזי לא יודעים מה פירוש שמו. ראו אנציקלופדיה מקראית כרך ד ספר בראשית, פרק ל"ו, פסוק י"ג ספר בראשית, פרק ל"ו, פסוק י"ז ספר דברי הימים א', פרק א', פסוק ל"ז ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
אלכס לנדי

אלכס לנדי (באנגלית: Alex Landi; נולד ב-28 בספטמבר 1992) הוא שחקן ודוגמן אמריקאי, הידוע בעיקר בזכות תפקידו כד"ר ניקו קים בסדרה "אנטומיה של גריי" של רשת ABC והנרי לי בסדרת הטלוויזיה "רעבים" מבית נטפליקס. לנדי נולד בעיר ניו יורק. הוא ממוצא קוריאני ואיטלקי. הוא למד בבית הספר התיכון האזורי נורת' ואלי בדמהרסט. ב־6 בספטמבר 2018 פורסם כי לנדי לוהק לתפקיד בסדרת הטלוויזיה "האנטומיה של גריי" של רשת ABC, בעונה 15, שם הוא מגלם את ד"ר ניקו קים, המנתח הגברי ההומו הראשון בסדרה. דמותו, המנתח הגברי הראשון ממוצא אסייתי, הפכה לפייבוריטית באופן מיידי. לאחר ליהוקו לסדרה, הוא הופיע על שער גיליון פברואר 2019 של מגזין Attitude" . בגיליון פברואר / מארס של מגזין דה מאן, מגזין אופנה ואורח חיים לגברים באינדונזיה, הופיע מאמר על לאנדי. בשנת 2019 החל לשחק בתפקיד משני בעונה השנייה של הסדרה של נטפליקס "רעבים". הוא גם התארח בקומדיית המצבים "אמא אמריקאית" ששודרה ברשת ABC. בשנת 2021 החל לגלם את דמותו של ברט בסדרת הטלוויזיה "ווקר" של רשת The CW, סדרה זו מהווה ריבוט לסדרה משנות התשעים "ווקר". באפריל אותה שנה, הופיע בוידאו קליפ לסינגל "Kiss Me More", של דוג'ה קאט בה היא מארחת את סיזה. אלכס לנדי, ברשת החברתית פייסבוק אלכס לנדי, ברשת החברתית אקס (טוויטר) אלכס לנדי, ברשת החברתית אינסטגרם אלכס לנדי, במסד הנתונים הקולנועיים IMDb (באנגלית) אלכס לנדי, באתר MusicBrainz (באנגלית) Hu, Winnie; and Schweber, Nate. "A Day Off From School, but for the Wrong Reasons", הניו יורק טיימס, September 21, 2007. Accessed June 14, 2020. "Landi, a 14-year-old sophomore at Northern Valley Regional High School in Demarest, said he remembered watching the news about Virginia Tech, where in April a troubled student shot and killed 32 people on campus before turning the gun on himself. Alex remembered wondering 'if that could happen at Northern Valley.'" Ausiello, Michael (6 בספטמבר 2018). "Grey's Anatomy: Alex Landi cast as the series' first gay male surgeon". {{cite web}}: (עזרה) Petski, Denise (6 בספטמבר 2018). "'Grey's Anatomy': Alex Landi Cast As Series' First Gay Male Surgeon". {{cite web}}: (עזרה) Tauer, Kristen (28 בספטמבר 2018). "Meet Alex Landi, A New Addition to Fall TV". {{cite web}}: (עזרה) "Alex Landi hopes his 'Grey's Anatomy' character can help break LGBT and Asian stereotypes". Attitude.co.uk. 4 בינואר 2019. {{cite web}}: (עזרה) "Alex Landi: Breaking New Ground". Da Man. 11 בפברואר 2019. {{cite web}}: (עזרה) Petski, Denise (16 באפריל 2019). "'Grey's Anatomy's Alex Landi To Recur In Season 2 Of Netflix's 'Insatiable'". Deadline Hollywood. נבדק ב-16 באפריל 2019. {{cite web}}: (עזרה) Petski, Denise (13 בנובמבר 2020). "'Walker': 'Grey's Anatomy's Alex Landi Joins the CW's 'Texas Ranger' Reboot". Deadline Hollywood. נבדק ב-13 בנובמבר 2020. {{cite web}}: (עזרה) Petski, Denise (16 באפריל 2019), ‘Grey’s Anatomy’s Alex Landi To Recur In Season 2 Of Netflix’s ‘Insatiable’ {{citation}}: (עזרה)
תימן (דמות מקראית)

תֵּימָן הוא דמות מקראית, בנו של אליפז ונכדם של עשו ועדה. לתימן היו ארבעה אחים: אומר, צפו, געתם וקנז, ואח-למחצה מפילגשו של אביו, תמנע: עמלק, שהיה אבי העם הראשון שנלחם נגד עם ישראל. תימן נחשב לאבי מדינת תימן. יש המשערים שלאליפז התימני כלל לא קראו אליפז, אלא שמחבר "ספר איוב" ראה שאחד מרעי איוב הוא תימני, ולכן קרא לו בשמו של אליפז אבי תימן. ספר בראשית, פרק ל"ו, פסוק י"א ספר בראשית, פרק ל"ו, פסוק ט"ו ספר דברי הימים א', פרק א', פסוק ל"ו ראו אנציקלופדיה מקראית כרך ח ספר בראשית, פרק ל"ו, פסוק י"ב ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
ליאו פון קניג

ליאו פרייהר פון קניג (בגרמנית: Leo Freiherr von König‏; 28 בפברואר 1871 – 9 באפריל 1944) היה צייר גרמני, שהשתייך לזצסיון הברלינאי. ליאו היה בנו של הגנרל הפרוסי גוטס פרייהר פון קניג ואשתו הרטה, לבית פריין פון קרם. ליאו פון קניג למד באקדמיה המלכותית לאמנויות בברלין בין השנים 1889 עד 1894, באקדמיה ז'וליאן בפריז בין השנים 1894 עד 1897 והיה בברלין משנת 1900. בשנים 1907 עד 1920 הוא היה נשוי לאמנית מתילדה טרדיף, שאת בתה אימץ. משנת 1909 לימד ליאו פון קניג את אחייניתו בברלין. אשתו השנייה אנה פון קניג (1897–1992), הייתה גם תלמידה שלו. במהלך השנים היא הייתה המודל שלו לשלוש עשרה פורטרטים אישיים. מנישואים אלה נולדו שתי בנות. בנוסף, אהובתו של ליאו פון קניג, דולורס פון גרונליוס, לבית קבאלרו, ילדה בן לאחר מותו. אחרי מקס ליברמן, לוביס קורינת ומקס סלפוגט, ליאו פון קניג היה אחד הנציגים הבולטים של הזצסיון בברלין. הוא התאמן באימפרסיוניזם בברלין ובפריז והוביל כיתת אמן בבית הספר לאמנות שימושית בברלין. יצירות המופת שלו כוללות פורטרטים של גרהרט האופטמן, ארנסט ברלך, אמיל נולדה, קתה קולוויץ ועוד. הוא צייר את יוזף גבלס (1935), את בנותיו הלגה והילדה והתיידד עם ארנו ברקר, שאותו יצר בפסל חזה ברונזה במהלך שנת האולימפיאדה בברלין ב -1936. עם זאת, הוא נדחה במפורש על ידי אדולף היטלר, והסירו את ציוריו מתערוכת האמנות הגרמנית הגדולה בשנת 1937 ב"האוס דר דויטשן קונסט". בשנת 1941 הוצע על ידי אלברט בורמן ללא הצלחה למדליית גתה, אך הועלה לחבר כבוד באקדמיה לאמנויות וינה על ידי בלדור פון שירך. לאחר שהסטודיו שלו בברלין נהרס על ידי הפצצות בשנת 1943, הוא עבר לבוואריה, שם נפטר בשנה שלאחר מכן. מדיה וקבצים בנושא ליאו פון קניג בוויקישיתוף Hugo Thielen: König, Ischi (eigentl. Ilse) von. In: Dirk Böttcher, Klaus Mlynek, Waldemar R. Röhrbein, Hugo Thielen: Hannoversches Biographisches Lexikon. Von den Anfängen bis in die Gegenwart. Schlütersche, Hannover 2002, ISBN 3-87706-706-9, S. 204 (books.google.de). Annette Wagner-Wilke: König, Leo von. In: Allgemeines Künstlerlexikon. Die Bildenden Künstler aller Zeiten und Völker (AKL). Band 81, de Gruyter, Berlin 2014, ISBN 978-3-11-023186-1, S. 136. Annette Wagner-Wilke: König, Leo von. In: Allgemeines Künstlerlexikon. Die Bildenden Künstler aller Zeiten und Völker (AKL). Band 81, de Gruyter, Berlin 2014, ISBN 978-3-11-023186-1, S. 136. König, Leo von. In: Hans Vollmer (Hrsg.): Allgemeines Lexikon der bildenden Künstler des XX. Jahrhunderts. Band 3: K–P. E. A. Seemann, Leipzig 1956, S. 80–81.
יחסי הרשות הפלסטינית – פקיסטן

יחסי הרשות הפלסטינית-פקיסטן הם היחסים הדו-צדדיים בין הרפובליקה האסלאמית של פקיסטן לבין הרשות הפלסטינית. לרשות הפלסטינית יש שגרירות באסלאמאבאד שנחנכה ב-31 בינואר 2017. פקיסטן תומכת באופן מלא בהצעה להקמת מדינה פלסטינית עצמאית. בשל עמדתה הפרו-פלסטינית של פקיסטן, היחסים הדו-צדדיים בין פקיסטן לישראל התנדנדו לאורך השנים האחרונות. הנשיא לשעבר פרבז מושארף הצהיר כי פקיסטן תכיר בישראל ברגע שמדינה פלסטינית תקבל הכרה בינלאומית. פקיסטן מעניקה לעיתים קרובות סיוע אכיל ולא אכיל לרשות הפלסטינית. נשיא הרשות הפלסטינית מחמוד עבאס ביקר 3 פעמים בפקיסטן ופקיסטן תומכת בהקמת מדינת פלסטין בגבולות 1967. במאי 2024 פורסם תחקיר של אתר הקול היהודי ופורום "מאבק על כל דונם", ולפיו שוטרים וצעירים פלסטינים שוהים בפקיסטן לתקופות ממושכות ועוברים הכשרה צבאית, כהכנה לקראת הקמת "צבא פלסטין". האימונים כוללים אימוני שריון וארטילריה, כולל אימונים בירי טילי כתף, ירי במקלעים כבדים, צליפה, צניחה ועוד. אחרים עוברים קורסים ייעודיים של מספר חודשים בתחומים שונים כולל הכשרה באקדמיה הימית של פקיסטן. את ההכשרה הם מבצעים כשהם לבושים במדי צבא פקיסטן, כשעליהם לרוב תגי "צבא פלסטין" עם דגל אש"ף. מרבית הצעירים המשתתפים בתוכניות ההכשרה הם חלק ממנגנון הביטחון הלאומי של הרשות הפלסטינית, וחלקם משאר הארגונים, כמו הביטחון המסכל (המקביל לשב"כ), המשמר הנשיאותי הפלסטיני, והגנה אזרחית - שאחראי גם על שירותי חילוץ והצלה וכיבוי אש. על פי התחקיר רבים מהצעירים המשתתפים בתוכניות הביעו תמיכה גלויה בטרור בחשבונותיהם ברשתות החברתיות. מספר ימים לאחר מתקפת הפתע על ישראל, התפרסם ציוץ בחשבון הרשמי של צבא פקיסטן על סיום ההכשרה של שישה קצינים מהרשות הפלסטינית, ונרשם כי בפקיסטן לא תומכים בפלסטין רק במילים, אלא "מתאמנים ומתכוננים". יחסי ישראל–פקיסטן יחסי החוץ של הרשות הפלסטינית מדיה וקבצים בנושא יחסי הרשות הפלסטינית – פקיסטן בוויקישיתוף "PM urges int'l community to resolve Palestine issue". www.geo.tv (באנגלית). נבדק ב-2021-04-16. אבו מאזן בירך על פריצת הדרך ביחסי פקיסטן - ישראל, באתר ynet, 9 בספטמבר 2005 PM urges int’l community to resolve Palestine issue, geo news אימוני ארטילריה ושריון בפקיסטן: כך מוקם צבא "פלסטין" מתחת לאף של ישראל, באתר ערוץ 7, 20 במאי 2024 אלחנן גרונר, חשיפה: אימוני ארטילריה ושריון בפקיסטן: כך מוקם צבא "פלסטין" מתחת לאף של ישראל, 20/05/2024 ציפורה סימן טוב, אימוני ארטילריה ושריון: כך מוקם צבא "פלשתין" מתחת לרדאר, באתר עכשיו 14, 20 במאי 2024